pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ไทย จับมือ สปป.ลาว ร่วมลงนามในบันทึกความเข้าใจว่าด้วยการต่อต้านการค้ามนุษย์ (MOU ไทย – ลาว) เพื่อเสริมสร้างการปฏิบัติงานต่อต้านการค้ามนุษย์อย่างมีประสิทธิภาพ ณ หลวงพระบาง สปป.ลาว
วันพฤหัสบดีที่ 13 กรกฎาคม 2560
ไทย จับมือ สปป.ลาว ร่วมลงนามในบันทึกความเข้าใจว่าด้วยการต่อต้านการค้ามนุษย์ (MOU ไทย – ลาว) เพื่อเสริมสร้างการปฏิบัติงานต่อต้านการค้ามนุษย์อย่างมีประสิทธิภาพ ณ หลวงพระบาง สปป.ลาว
ไทย จับมือ สปป.ลาว ร่วมลงนามในบันทึกความเข้าใจว่าด้วยการต่อต้านการค้ามนุษย์ (MOU ไทย – ลาว) เพื่อเสริมสร้างการปฏิบัติงานต่อต้านการค้ามนุษย์อย่างมีประสิทธิภาพยิ่งขึ้น ณ หลวงพระบาง สปป.ลาว
วันที่ 12 ก.ค. 60 เวลา 14.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่า พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ในฐานะผู้แทนรัฐบาลแห่งราชอาณาจักรไทย และ พล.ต.ต. สมแก้ว สิลาวง (Pol Maj. Gen. Somkeo SYLAVONG) รัฐมนตรีกระทรวงความมั่นคงสาธารณะ ในฐานะผู้แทนรัฐบาลแห่งสาธารณรัฐประชาธิปไตยประชาชนลาว ร่วมลงนามในบันทึกความเข้าใจระหว่างรัฐบาลแห่งราชอาณาจักรไทย กับรัฐบาลแห่งสาธารณรัฐประชาธิปไตยประชาชนลาวว่าด้วยการต่อต้านการค้ามนุษย์ ณ หลวงพระบาง สาธารณรัฐประชาธิปไตยประชาชนลาว (สปป.ลาว)
พลตํารวจเอก อดุลย์ กล่าวว่า ราชอาณาจักรไทยกับสาธารณรัฐประชาธิปไตยประชาชนลาวได้มีการลงนามในบันทึกความเข้าใจว่าด้วยการต่อต้านการค้ามนุษย์ฉบับแรก เมื่อวันที่ 13 กรกฎาคม 2548 ซึ่งต่อมาสถานการณ์การค้ามนุษย์มีการเปลี่ยนแปลงตามกระแสโลกาภิวัฒน์ จึงเห็นพ้องให้มีการทบทวนบันทึกความเข้าใจดังกล่าว เพื่อให้สอดรับกับสถานการณ์การค้ามนุษย์ในปัจจุบัน โดยที่ผ่านมา มีการจัดประชุมหารือเพื่อทบทวนบันทึกความเข้าใจฯ จํานวน 2 ครั้ง จนแล้วเสร็จ ซึ่งได้สลับกันเป็นเจ้าภาพจัดการประชุม ดังนั้น พิธีลงนามในบันทึกความเข้าใจฯ ฉบับใหม่นี้ จึงเป็นการแสดงเจตนารมณ์ร่วมกันของทั้งสองประเทศที่จะให้มีกลไกความร่วมมือกันในการป้องกัน ปราบปราม และขจัดการค้ามนุษย์ให้หมดสิ้นไป
พลตํารวจเอก อดุลย์ กล่าวต่อไปว่า สําหรับสาระสําคัญของบันทึกความเข้าใจฯ แบ่งออกเป็น 5 ด้านหลัก คือ ด้านการป้องกัน การคุ้มครองผู้เสียหายจากการค้ามนุษย์ ความร่วมมือในการปราบปรามการค้ามนุษย์ การส่งกลับ และการคืนสู่สังคม โดยมุ่งเน้นการปรับแก้ไข 3 ด้านสําคัญ คือ 1) ด้านการป้องกัน มุ่งเน้นการเฝ้าระวังในชุมชนและเพิ่มความเข้มงวดในการจัดทําและตรวจลงตราหนังสือเดินทาง และบัตรผ่านแดนในการเดินทางเข้าออกระหว่างสองประเทศ 2) ด้านการส่งกลับ มุ่งเน้นให้มีการประสานความร่วมมือเพื่อเพิ่มประสิทธิภาพในการส่งกลับ และ 3) ด้านการคืนสู่สังคม มุ่งเน้นให้ใช้มาตรการที่เหมาะสม เพื่อให้ผู้เสียหายจากการค้ามนุษย์สามารถกลับไปใช้ชีวิตในสังคมได้อย่างปกติ และไม่ย้อนกลับมาเป็นผู้เสียหายฯ ซ้ําอีก
“ทั้งนี้ ภายหลังจากการลงนามในบันทึกความเข้าใจฯ ระหว่างสองประเทศ จะได้กําหนดแนวทางการดําเนินงานร่วมกัน ด้วยการจัดทําแผนปฏิบัติการ (Action Plan) เพื่อเสริมสร้างแนวทางการปฏิบัติงานอย่างมีประสิทธิภาพในการต่อต้านการค้ามนุษย์ ซึ่งถือเป็นการยืนยันว่าทั้งสองประเทศจะร่วมมือบูรณาการทํางานร่วมกันอย่างจริงจังมากขึ้น เพื่อแก้ไขปัญหาการค้ามนุษย์อย่างมีประสิทธิภาพ และสามารถขจัดการค้ามนุษย์ให้หมดสิ้นไปในระยะยาวต่อไป” พลตํารวจเอก อดุลย์ กล่าวในตอนท้าย
รัฐบาลไทย-ข่าวทำเนียบรัฐบาล-กระทรวงอุตสาหกรรม จัดงานแสดงกตเวทิตาจิตแด่ข้าราชการ ลูกจ้างประจำ และพนักงาน ประจำปี พ.ศ.2562
วันศุกร์ที่ 6 กันยายน 2562
กระทรวงอุตสาหกรรม จัดงานแสดงกตเวทิตาจิตแด่ข้าราชการ ลูกจ้างประจํา และพนักงาน ประจําปี พ.ศ.2562
นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม เป็นประธานงานแสดงกตเวทิตาจิตแด่ข้าราชการ ลูกจ้างประจํา และพนักงาน ในสังกัดกระทรวงอุตสาหกรรม ประจําปี พ.ศ.2562
วันนี้ (6 กันยายน 2562) นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม เป็นประธานงานแสดงกตเวทิตาจิตแด่ข้าราชการ ลูกจ้างประจํา และพนักงาน ในสังกัดกระทรวงอุตสาหกรรม ประจําปี พ.ศ.2562 เพื่อแสดงความขอบคุณและน้อมรําลึกถึงคุณงามความดีของข้าราชการ ลูกจ้างประจํา และพนักงานที่จะครบวาระเกษียณเมื่อสิ้นปีงบประมาณ พ.ศ.2562
ซึ่งในปีนี้มีผู้บริหารระดับสูงของกระทรวงอุตสาหกรรมที่ครบวาระเกษียณอายุราชการ ได้แก่ นายพสุ โลหารชุน ปลัดกระทรวงอุตสาหกรรม นายศิริรุจ จุลกะรัตน์ นายอภิจิณ โชติกเสถียร รองปลัดกระทรวงอุตสาหกรรม นางอนงค์ ไพจิตรประภาภรณ์ นางเบญจมาพร เอกฉัตร์ ผู้ตรวจราชการกระทรวงอุตสาหกรรม น.ส.สิริรัตน์ ไกรวณิช ผู้ช่วยปลัดกระทรวงอุตสาหกรรม ได้ครบวาระเกษียณอายุราชการ โดยมีนายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม น.ส.นิสากร จึงเจริญธรรม นายสุรพล ชามาตย์ รองปลัดกระทรวงอุตสาหกรรม นายประกอบ วิวิธจินดา นายเอกภัทร วังสุวรรณ ผู้ตรวจราชการกระทรวงอุตสาหกรรม คณะผู้บริหารระดับสูงของกระทรวงอุตสาหกรรม ร่วมงาน ณ ห้องโถง ชั้น 1 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-สธ.ไทยจับมือ สธ.อิหร่าน ยกระดับความร่วมมือด้านสาธารณสุข
วันพุธที่ 7 มีนาคม 2561
สธ.ไทยจับมือ สธ.อิหร่าน ยกระดับความร่วมมือด้านสาธารณสุข
รัฐมนตรีว่าการกระทรวงสาธารณสุขไทย เยือนสาธารณรัฐอิสลามอิหร่าน พร้อมลงนามบันทึกความร่วมมือด้านสาธารณสุข พัฒนางานระบบสุขภาพ การประกันสุขภาพ เวชภัณฑ์และชีววัตถุ
รัฐมนตรีว่าการกระทรวงสาธารณสุขไทย เยือนสาธารณรัฐอิสลามอิหร่าน พร้อมลงนามบันทึกความร่วมมือด้านสาธารณสุข พัฒนางานระบบสุขภาพ การประกันสุขภาพเวชภัณฑ์และชีววัตถุ
วันนี้ (7 มีนาคม 2561) ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข เดินทางเยือนสาธารณรัฐอิสลามอิหร่านอย่างเป็นทางการ ตามคําเชิญของกระทรวงสาธารณสุขและแพทยศาสตร์ศึกษาแห่งสาธารณรัฐอิสลามอิหร่าน ระหว่างวันที่ 6 - 10 มีนาคม 2561 ที่กรุงเตหะราน สาธารณรัฐอิสลามอิหร่าน
ประเทศไทยและสาธารณรัฐอิสลามอิหร่านมีความสัมพันธ์ทางการทูตมานานมากว่า63ปีและมีความร่วมมือหลายสาขาทั้งด้านเศรษฐกิจ การลงทุนและการท่องเที่ยว สําหรับด้านสุขภาพมีความร่วมมือระดับหน่วยงานในการสนับสนุนด้านวิชาการแก่สาธารณรัฐอิสลามอิหร่าน ในด้านการพัฒนาระบบสุขภาพและการประกันสุขภาพถ้วนหน้ารวมถึงการพัฒนานโยบายสาธารณะแบบมีส่วนร่วมผ่านกระบวนการสมัชชาสุขภาพแห่งชาติ
การเยือนครั้งนี้กระทรวงสาธารณสุขในนามรัฐบาลไทย และกระทรวงสาธารณสุขและแพทยศาสตร์ศึกษาของสาธารณรัฐอิสลามอิหร่าน ร่วมกันยกระดับความร่วมมือด้านสุขภาพ โดยลงนามบันทึกความร่วมมือด้านสาธารณสุข ให้มีการศึกษาดูงานแลกเปลี่ยนประสบการณ์ระหว่างสองประเทศ ด้านระบบสุขภาพและการประกันสุขภาพ ด้านการพัฒนาเวชภัณฑ์และชีววัตถุ และกระบวนการพัฒนานโยบายสาธารณะแบบมีส่วนร่วมผ่านสมัชชาสุขภาพแห่งชาติ ซึ่งเป็นจุดเริ่มต้นที่ดีที่จะขับเคลื่อนความร่วมมือด้านสุขภาพและส่งเสริมความสัมพันธ์ระหว่างสอง ประเทศให้แน่นแฟ้นยิ่งขึ้นต่อไป
รัฐบาลไทย-ข่าวทำเนียบรัฐบาล-บีโอไอหารือร่วมกับหอการค้าจังหวัดภูเก็ต
วันพฤหัสบดีที่ 2 กรกฎาคม 2563
บีโอไอหารือร่วมกับหอการค้าจังหวัดภูเก็ต
บีโอไอหารือร่วมกับหอการค้าจังหวัดภูเก็ต
บีโอไอหารือร่วมกับหอการค้าจังหวัดภูเก็ต
เมื่อเร็วๆ นี้ นายนฤตม์ เทอดสถีรศักดิ์ รองเลขาธิการคณะกรรมการส่งเสริมการลงทุน (บีโอไอ) (กลาง) ให้การต้อนรับและหารือร่วมกับ นายธนูศักดิ์ พึ่งเดช ประธานหอการค้าจังหวัดภูเก็ต (ที่ 2 จากขวา) เกี่ยวกับแนวทางการส่งเสริมการลงทุนธุรกิจใหม่ๆ ด้านการท่องเที่ยวและบริการที่มีมูลค่าเพิ่มสูงในจังหวัดภูเก็ตยุคโควิด-19 ซึ่งจังหวัดภูเก็ตมีศักยภาพสูงในหลายด้าน เช่น ธุรกิจด้านดิจิทัล การศึกษา เมดิคัลทัวริซึ่ม รวมทั้งการส่งเสริมให้ภูเก็ตเป็นแหล่งที่ตั้งของสํานักงานธุรกิจระหว่างประเทศ
รัฐบาลไทย-ข่าวทำเนียบรัฐบาล-รมว.ทส.ตรวจเยี่ยมและมอบแนวทางการดำเนินงานแก่องค์การสวนสัตว์
วันพุธที่ 17 ตุลาคม 2561
รมว.ทส.ตรวจเยี่ยมและมอบแนวทางการดําเนินงานแก่องค์การสวนสัตว์
รมว.ทส.ตรวจเยี่ยมและมอบแนวทางการดําเนินงานแก่องค์การสวนสัตว์
รมว.ทส.ตรวจเยี่ยมและมอบแนวทางการดําเนินงานแก่องค์การสวนสัตว์
วันที่ 16 ตุลาคม 2561 พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ตรวจเยี่ยมและมอบแนวทางการดําเนินงานขององค์การสวนสัตว์ ในปีงบประมาณ ประจําปี 2562 โดยโอกาสนี้ ประธานกรรมการองค์การสวนสัตว์ และคณะกรรมการ ตลอดจนผู้อํานวยการและรองผู้อํานวยการองค์การสวนสัตว์ ได้ร่วมรับฟังแนวทางการดําเนินงานและแลกเปลี่ยนข้อคิดเห็นร่วมกัน ณ ห้องประชุม 1 ชั้น 3 อาคารสํานักงานองค์การสวนสัตว์ โดยสรุปสาระสําคัญได้ดังนี้
1. การปรับโครงสร้างขององค์การสวนสัตว์ ยังคงให้เป็นรัฐวิสาหกิจเช่นเดิม หากมีการเปลี่ยนแปลงต้องดีกว่าเดิม
2. ให้พัฒนาสวนสัตว์ให้เป็นแหล่งเรียนรู้ของเยาวชนในอนาคต
3. ให้มีการฝึกอบรมและพัฒนาบุคลากรทุกระดับอย่างต่อเนื่อง
4. ให้ดูแลในเรื่องสวัสดิการต่าง ๆ แก่บุคลากรที่ต้องย้ายไปปฏิบัติงานในพื้นที่สวนสัตว์ทั้ง 6 แห่ง
5. การขนย้ายสัตว์จากสวนสัตว์ดุสิตไปยังสวนสัตว์ทั้ง 6 แห่ง ภายใต้การดูแลขององค์การสวนสัตว์ ในพระบรมราชูปถัมภ์ ได้แก่ สวนสัตว์เปิดเขาเขียว จังหวัดชลบุรี สวนสัตว์เชียงใหม่ สวนสัตว์นครราชสีมา สวนสัตว์สงขลา สวนสัตว์อุบลราชธานี และ สวนสัตว์ขอนแก่น ให้คํานึงถึงความปลอดภัยของสัตว์ และดําเนินการให้แล้วเสร็จตามแผน
รัฐบาลไทย-ข่าวทำเนียบรัฐบาล-รมว.อว. รับมอบเจลล้างมือแอลกอฮอล์ 1,000 หลอด จาก วว. สนับสนุนจีน ป้องกันการระบาดไวรัส COVID -19
วันพุธที่ 26 กุมภาพันธ์ 2563
รมว.อว. รับมอบเจลล้างมือแอลกอฮอล์ 1,000 หลอด จาก วว. สนับสนุนจีน ป้องกันการระบาดไวรัส COVID -19
รมว.อว. รับมอบเจลล้างมือแอลกอฮอล์ 1,000 หลอด จาก วว. สนับสนุนจีน ป้องกันการระบาดไวรัส COVID -19
วันนี้ (19 กุมภาพันธ์ 2563) ดร.สุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) รับมอบ “เจลล้างมือแอลกอฮอล์” สูตรเพิ่มสารมือนุ่มลื่น จํานวน 1,000 หลอด จาก ดร.ชุติมา เอี่ยมโชติชวลิต ผู้ว่าการสถาบันวิจัยวิทยาศาสตร์และเทคโนโลยีแห่งประเทศไทย ( วว.) เพื่อสนับสนุนการดําเนินงานของศูนย์ถ่ายทอดเทคโนโลยีอาเซียน เมืองหนานหนิง เขตปกครองตนเองกว่างซี สาธารณรัฐประชาชนจีน เพื่อป้องกันและควบคุมการระบาดโรคติดเขื้อโคโรน่าไวรัสสายพันธุ์ใหม่ “Covid-19” โดยมี รศ.นพ.สรนิต ศิลธรรม ปลัดกระทรวง อว. พร้อมผู้บริหาร อว. และ วว. ร่วมเป็นเกียรติด้วย ณ อาคารอุดมศึกษา 2 สํานักงานปลัดกระทรวงการอุดมศึกษา วิทยาศาสตร์ วิจัยและนวัตกรรม (ถนนศรีอยุธยา)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-กห. เร่งเพิ่มความสามารถการบริหารจัดการมาตรการกักควบคุมโรค รับคนไทยกลับจากตปท.ให้เร็วขึ้น [กระทรวงกลาโหม]
วันจันทร์ที่ 11 พฤษภาคม 2563
กห. เร่งเพิ่มความสามารถการบริหารจัดการมาตรการกักควบคุมโรค รับคนไทยกลับจากตปท.ให้เร็วขึ้น [กระทรวงกลาโหม]
กห. เร่งเพิ่มความสามารถการบริหารจัดการมาตรการกักควบคุมโรค รับคนไทยกลับจากตปท.ให้เร็วขึ้น
พล.ท.คงชีพ ตันตระวาณิชย์ โฆษก กห. เปิดเผยว่า เมื่อ 11 พ.ค. 63 : 0900 พล.อ.ชัยชาญ ช้างมงคล รมช.กห. และ พล.อ.ณัฐ อินทรเจริญ ปล.กห. ได้ประชุมร่วมกับ กอ.รมน. นขต.กห.และเหล่าทัพ เพื่อติดตามการบริหารจัดการมาตรการกักตัวควบคุมโรคของรัฐ ( State Quarantine ) และการให้การช่วยเหลือประชาชน ณ ศูนย์บรรเทาสาธารณภัย กห. ในศาลาว่าการกลาโหม
โดยหารือและสรุปร่วมกัน เตรียมพัฒนาเพิ่มขีดความสามารถการบริหารจัดการมาตรการคัดกรองและการกักตัวควบคุมโรคของรัฐ ให้เพียงพอรองรับคนไทยในต่างประเทศจํานวนมากที่ลงทะเบียนกับ กต.แจ้งความประสงค์จะเดินทางกลับไทยอย่างต่อเนื่อง เพื่อให้สามารถรับเพิ่มเติมจากเดิมวันละ 200 คน เป็นจํานวน 400 คนต่อวัน ซึ่งจําเป็นต้องจัดหาสถานที่และห้องพักรองรับถึง 7,000 ห้อง เพื่อให้คนไทยในต่างประเทศจํานวนมากสามารถกลับประเทศได้เร็วขึ้น
พล.อ.ชัยชาญ’ ได้กําชับขอให้ร่วมกันเร่งประสานความร่วมมือกับภาคเอกชน จัดหาสถานที่กักควบคุมโรคเพิ่มเติม โดยต้องใ้ห้มีมาตรฐานเดียวกันและเป็นไปตามที่กระทรวงสาธารณสุขกําหนด พร้อมทั้งให้เร่งวางแผนการอบรมเจ้าหน้าที่และประสานจัดเตรียมบุคลากรทางการแพทย์จากทั้งสามเหล่าทัพและสํานักงานตํารวจแห่งชาติ ให้พร้อมร่วมกันทําหน้าที่ดูแลในแต่ละสถานที่  พร้อมกันนี้ ขอให้หน่วยทหารในพื้นที่ ได้เตรียมการและเข้าไปช่วยเหลือบรรเทาความเดือดร้อนของประชาชนที่ได้รับผลกระทบจากพายุฤดูร้อนที่กําลังเกิดขึ้นในหลายจังหวัดเป็นการเร่งด่วนด้วย
รัฐบาลไทย-ข่าวทำเนียบรัฐบาล-รอง นรม. พล.อ.อ.ประจินฯ เป็นประธานการประชุมคณะกรรมการขับเคลื่อนการบูรณาฐานข้อมูลกลางภาครัฐ ครั้งที่ 2/2560
วันพฤหัสบดีที่ 7 ธันวาคม 2560
รอง นรม. พล.อ.อ.ประจินฯ เป็นประธานการประชุมคณะกรรมการขับเคลื่อนการบูรณาฐานข้อมูลกลางภาครัฐ ครั้งที่ 2/2560
ที่ประชุมได้พิจารณาและมีมติเห็นชอบโครงการนําร่องการจัดการข้อมูลขนาดใหญ่ภาครัฐ (Government Big Data) และแนวทางการจัดทํากรอบการจัดการและกํากับดูแลข้อมูลภาครัฐ (Data Governance Framework) อย่างเป็นระบบและเหมาะสม
วันนี้ (7 ธันวาคม 2560) เวลา 9.00 น. ณ ห้องประชุมคณะรัฐมนตรี (เดิม) ชั้น 2 สํานักเลขาธิการคณะรัฐมนตรี ทําเนียบรัฐบาล พลอากาศเอก ประจิน จั่นตอง รองนายกรัฐมนตรี เป็นประธานการประชุมคณะกรรมการขับเคลื่อนการบูรณาฐานข้อมูลกลางภาครัฐ ครั้งที่ 2/2560 ซึ่งสรุปสาระสําคัญ ดังนี้
ที่ประชุมได้พิจารณาและมีมติเห็นชอบโครงการนําร่องการจัดการข้อมูลขนาดใหญ่ภาครัฐ (Government Big Data) โดยให้สํานักงานรัฐบาลอิเล็กทรอนิกส์ (องค์การมหาชน) ไปดําเนินการตามแผนที่เสนอมา ซึ่งทุกหน่วยงานภาครัฐจะต้องให้การสนับสนุนร่วมดําเนินการ และนําข้อมูลที่พร้อมให้บริการมาดําเนินการตามแผนภายในปี พ.ศ. 2561 พร้อมให้ดําเนินโครงการขับเคลื่อนการใช้ประโยชน์ข้อมูลขนาดใหญ่แบบบูรณาการระหว่างกระทรวง จํานวน 7 โครงการ ได้แก่ การช่วยเหลือผู้มีรายได้น้อย การเกษตร การศึกษาและตลาดแรงงาน การท่องเที่ยวและคมนาคม สาธารณสุข การบริหารจัดการน้ํา และการบริหารจัดการมลภาวะสิ่งแวดล้อม ให้เกิดผลเป็นรูปธรรมภายในปี พ.ศ. 2561 โดยให้ทุกกระทรวงจัดทําแผนปฏิบัติการพัฒนาและการใช้ประโยชน์ข้อมูลขนาดใหญ่ภาครัฐให้สอดคล้องกับภารกิจของหน่วยงาน และภารกิจเพื่อการอํานวยความสะดวกแก่ประชาชน รวมถึงตั้งโจทย์ที่ต้องใช้ข้อมูลขนาดใหญ่ในการขับเคลื่อนภารกิจดังกล่าว ให้แล้วเสร็จภายใน 3 เดือน โดยให้สํานักงบประมาณสนับสนุนด้านงบประมาณ และนําเสนอความคืบหน้าทุก 3 เดือนต่อที่ประชุมฯ
นอกจากนี้ ที่ประชุมได้พิจารณาและมีมติเห็นชอบแนวทางการจัดทํากรอบการจัดการและกํากับดูแลข้อมูลภาครัฐ (Data Governance Framework) ตามที่สํานักงานรัฐบาลอิเล็กทรอนิกส์ (องค์การมหาชน) ได้ดําเนินการบูรณาการข้อมูลระหว่างหน่วยงานภาครัฐ แล้วพบว่าข้อมูลที่แต่ละหน่วยงานภาครัฐครอบครองอยู่นั้น มีหลายระดับ หลายประเภท และมีข้อมูลที่มีความอ่อนไหว (sensitive data) เป็นความลับส่วนบุคคล อย่างไรก็ตามในปัจจุบันประเทศไทยยังไม่มีกรอบการจัดการและกํากับดูแลข้อมูลภาครัฐ เพื่อดูแลและบริหารจัดการข้อมูลภาครัฐทุกขั้นตอนอย่างเป็นระบบ และมีความชัดเจน โดยเฉพาะอย่างยิ่งประเด็นที่เกี่ยวข้องกับการเชื่อมโยงข้อมูลระหว่างหน่วยงานภาครัฐอย่างมีประสิทธิภาพ มั่นคงปลอดภัย และสามารถคุ้มครองข้อมูลส่วนบุคคลอย่างเหมาะสม ดังนั้น สํานักงานรัฐบาลอิเล็กทรอนิกส์ (องค์การมหาชน) จึงจําเป็นต้องนําเสนอหลักการเกี่ยวกับการจัดการและกํากับดูแลข้อมูลภาครัฐ รวมทั้งจัดตั้งกลไกเพื่อขับเคลื่อนกระบวนการกํากับดูแลและบริหารจัดการข้อมูลภาครัฐทุกขั้นตอนแต่ละหน่วยงานภาครัฐให้เป็นไปอย่างถูกต้องเหมาะสม
**********************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กสร. รุดสอบเหตุเพลิงไหม้โรงงานเครื่องสำอาง นนทบุรี
วันศุกร์ที่ 30 พฤศจิกายน 2561
กสร. รุดสอบเหตุเพลิงไหม้โรงงานเครื่องสําอาง นนทบุรี
กรมสวัสดิการและคุ้มครองแรงงาน สั่งพนักงานตรวจความปลอดภัยลงพื้นที่เร่งสอบเหตุเพลิงไหม้โรงงานเครื่องสําอาง จังหวัดนนทบุรี พร้อมชี้แจงสิทธิประโยชน์ที่ลูกจ้างจะได้รับตามกฎหมาย
นายทศพล กฤตวงศ์วิมาน รองอธิบดีกรมสวัสดิการและคุ้มครองแรงงาน (กสร.) เปิดเผยถึงกรณีเกิดเหตุเพลิงไหม้โรงงานผลิตเครื่องสําอางที่จังหวัดนนทบุรี เมื่อวันที่ 29 พฤศจิกายน 2561 ที่ผ่านมาว่า กสร. ได้สั่งการให้พนักงานตรวจความปลอดภัยลงพื้นที่เพื่อตรวจสอบข้อเท็จจริงทันที ในเบื้องต้นพบว่าสถานที่เกิดเหตุเป็นบริษัท มินเทค แล็ปบอราทอรี่ จํากัด ตั้งอยู่เลขที่ 15/4 หมู่ 1 ตําบลบ้านใหม่ อําเภอปากเกร็ด จังหวัดนนทบุรี ซึ่งประกอบกิจการผลิตน้ําหอมและเครื่องสําอาง มีลูกจ้าง 35 คน ขณะเกิดเหตุมีลูกจ้างบาดเจ็บ 3 ราย เสียชีวิต 1 ราย ทั้งนี้ พนักงานตรวจความปลอดภัยจะเรียกนายจ้างมาพบหลังจากนี้ เพื่อชี้แจงข้อเท็จจริงในวันที่ 4 ธันวาคม 2561 และจะรวบรวมพยานหลักฐานเพื่อดําเนินการตามอํานาจหน้าที่ต่อไป
นายทศพล กล่าวต่อไปว่า อย่างไรก็ตาม สวัสดิการและคุ้มครองแรงงานจังหวัดนนทบุรี พร้อมด้วยหน่วยงานสังกัดกระทรวงแรงงานได้เดินทางไปเยี่ยมลูกจ้างที่ได้รับบาดเจ็บที่โรงพยาบาล และชี้แจงสิทธิประโยชน์ที่ลูกจ้างจะได้รับตามกฎหมายให้กับญาติของลูกจ้างที่ได้รับบาดเจ็บทราบในเบื้องต้นแล้ว และขอย้ําเตือนไปยังสถานประกอบกิจการอื่น ๆ ให้ตระหนักและให้ความสําคัญกับการดูแลเรื่องความปลอดภัยในการทํางาน เพื่อป้องกันมิให้เกิดเหตุการณ์เช่นนี้อีก
รัฐบาลไทย-ข่าวทำเนียบรัฐบาล-สรรพสามิตแถลงผลการปราบปรามผู้ผลิตสุรากลั่นชุมชนโดยไม่ได้รับอนุญาตตามข้อสั่งการของนายกรัฐมนตรี
วันจันทร์ที่ 5 มิถุนายน 2560
สรรพสามิตแถลงผลการปราบปรามผู้ผลิตสุรากลั่นชุมชนโดยไม่ได้รับอนุญาตตามข้อสั่งการของนายกรัฐมนตรี
กรมสรรพสามิตแถลงผลการปราบปรามผู้ผลิตสุรากลั่นชุมชนโดยไม่ได้รับอนุญาตตามข้อสั่งการของนายกรัฐมนตรี
นายสมชาย พูลสวัสดิ์ อธิบดีกรมสรรพสามิต เปิดเผยว่า กรมสรรพสามิตได้เร่งตรวจสอบผลการดําเนินงานให้เป็นไปตามข้อสั่งการของนายกรัฐมนตรีที่มอบหมายให้กระทรวงการคลังและหน่วยงานที่เกี่ยวข้องบูรณาการเร่งรัดการตรวจสอบบทบัญญัติของกฎหมายที่เกี่ยวข้อง และบังคับใช้กฎหมายควบคุมการผลิตสุรากลั่นชุมชนให้เป็นไปอย่างถูกต้องและปลอดภัยยิ่งขึ้น เนื่องจากยังมีผู้ผลิตสุรากลั่นชุมชนโดยไม่ได้รับอนุญาตและดําเนินการอย่างไม่ถูกสุขลักษณะ และก่อให้เกิดอันตรายต่อสุขภาพและผู้ดื่ม ก่อให้เกิดปัญหาน้ําเสียและสุขภาพอื่นๆ กรมสรรพสามิตจึงได้สั่งการให้สํานักงานสรรพสามิตภาคและสํานักงานสรรพสามิตพื้นที่ทั่วประเทศเร่งรัดปฏิบัติงานตามข้อสั่งการของนายกรัฐมนตรีในการตรวจโรงงานสุรากลั่นชุมชน และดําเนินการกับโรงงานสุรากลั่นชุมชนที่ไม่ปฏิบัติตามกฎหมายสรรพสามิตอย่างเคร่งครัด พร้อมกําชับให้เจ้าหน้าที่ที่เกี่ยวข้องกับการออกใบอนุญาตขายสุรา เข้มงวดและใช้ความรอบคอบในการออกใบอนุญาตขายสุราให้เป็นไปตามกฎหมาย ซึ่งกรมสรรพสามิตถือเป็นนโยบายสําคัญในการปฏิบัติงานของผู้อํานวยการสํานักงานสรรพสามิตภาคและสรรพสามิตพื้นที่
อธิบดีกรมสรรพสามิตกล่าวต่อว่า เมื่อวันที่ 2 มิถุนายน 2560 ได้รับแจ้งจากสายสืบว่ามีการกระทําผิดตามพระราชบัญญัติสุรา พ.ศ. 2493 จึงได้มอบหมายให้ นายธรรมศักดิ์ ลออเอี่ยม ที่ปรึกษาด้านพัฒนาระบบควบคุมทางสรรพสามิต ผู้อํานวยการสํานักตรวจสอบ ป้องกันและปราบปราม และฝ่ายป้องกันและปราบปราม 3 เข้าตรวจค้นและจับกุมผู้กระทําผิดกฎหมายสรรพสามิต ณ โกดังไม่มีเลขที่ แขวงบางหว้า เขตภาษีเจริญ กรุงเทพมหานคร พบของกลาง คือ สุรากลั่นผสม (ยาดอง) จํานวน 54 ถัง (ถังละ 30 ลิตร) 10 แกลอน (แกลอนละ 5 ลิตร) รวมจํานวนน้ําสุรา 1,670 ลิตร และผู้ต้องหา จํานวน 1 ราย
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2560 (ตุลาคม 2559 – พฤษภาคม 2560) พบว่ามีการกระทําผิดตาม พ.ร.บ. สุรา จํานวน 21,386 คดี คิดเป็นเงินค่าปรับ 67,318,909.23 บาท โดยมีของกลางแยกเป็น สุราในประเทศ จํานวน 174,258.135 ลิตร สุราต่างประเทศ จํานวน 93,052.095 ลิตร เชื้อสุรา จํานวน 517.925 กิโลกรัม และเครื่องกลั่น จํานวน 54 ชุด
ผลการปราบปรามผู้กระทําผิดกฎหมายสรรพสามิตทั่วประเทศ ประเภทสุรายาดอง ปีงบประมาณ 2560 (ตุลาคม 2559 – เมษายน 2560) จํานวน 6,912 คดี คิดเป็นเงินค่าปรับ 29,794,666.30 บาท ของกลางสุรายาดองซึ่งทํามาจากสุราเถื่อน จํานวน 228,119.901 ลิตร
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th หรือแจ้งที่ตู้ ป.ณ. 10 เขตดุสิต กรุงเทพมหานคร 10300 ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-รัฐบาลพร้อมรับฟังข้อเรียกร้องเครือข่ายประชาชนและนักวิชาการ วอนอย่ากระทำการฝ่าฝืนกฎหมาย ก่อความไม่สงบในบ้านเมือง ชี้ให้ความสำคัญกับทุกปัญหา ย้ำหลายเรื่องดีขึ้นกว่าในอดีตมาก
วันจันทร์ที่ 22 มกราคม 2561
รัฐบาลพร้อมรับฟังข้อเรียกร้องเครือข่ายประชาชนและนักวิชาการ วอนอย่ากระทําการฝ่าฝืนกฎหมาย ก่อความไม่สงบในบ้านเมือง ชี้ให้ความสําคัญกับทุกปัญหา ย้ําหลายเรื่องดีขึ้นกว่าในอดีตมาก
รัฐบาลพร้อมรับฟังข้อเรียกร้องเครือข่ายประชาชนและนักวิชาการ วอนอย่ากระทําการฝ่าฝืนกฎหมาย ก่อความไม่สงบในบ้านเมือง ชี้ให้ความสําคัญกับทุกปัญหา ย้ําหลายเรื่องดีขึ้นกว่าในอดีตมาก
วันนี้ (20 มกราคม 2561) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยถึงกรณีที่เครือข่ายประชาชนและนักวิชาการ People Go Network Forum จัดกิจกรรม We Walk เดินมิตรภาพ จากม.ธรรมศาสตร์ศูนย์รังสิตไปยังจ.ขอนแก่น เพื่อให้ประชาชนแสดงความคิดเห็นต่อนโยบายรัฐ 4 ประเด็นหลัก คือ ปัญหาทรัพยากรสิ่งแวดล้อม เกษตรทางเลือก หลักประกันสุขภาพ และการใช้สิทธิเสรีภาพ ซึ่งเจ้าหน้าที่ตํารวจได้เข้าควบคุมสถานการณ์ตามกฎหมายแล้ว ว่า
“พลเอก ประยุทธ์ จันทร์โอชา นายกรัฐมนตรี มีความห่วงใยในสวัสดิภาพของผู้ชุมนุม จึงได้กําชับให้เจ้าหน้าที่ใช้ความระมัดระวังในการดําเนินการ และย้ําว่ารัฐบาลพร้อมรับฟังข้อเสนอ โดยขอให้รวบรวมข้อมูลและส่งมายังรัฐบาล น่าจะเหมาะสมกว่า เพราะอาจลุกลามเป็นความขัดแย้ง ขึ้นมาอีก”
นอกจากนี้ รัฐบาลมีความกังวลเกี่ยวกับความปลอดภัยของผู้ชุมนุม เนื่องจากเป็นการเดินทางระยะไกลหลายร้อยกิโลเมตร ซึ่งเจ้าหน้าที่ตํารวจไม่สามารถจะดูแลรักษาความปลอดภัยได้ตลอดเส้นทางอย่างแน่นอน หากเกิดเหตุการณ์แทรกซ้อนขึ้นมา จะทําให้เกิดปัญหาได้
ทั้งนี้ ยืนยันว่าข้อเรียกร้องทุกประการของผู้ชุมนุม เป็นสิ่งที่รัฐบาลให้ความสําคัญมาโดยตลอด ซึ่งหลายเรื่องดีขึ้นกว่าในอดีตมาก โดยรัฐบาลได้ดําเนินการอย่างจริงจังหลายด้าน เช่น ด้านทรัพยากรธรรมชาติ มีการปราบปรามและหยุดยั้งการทําลายทรัพยากรธรรมชาติ ฟื้นฟูป่าเสื่อมโทรมในพื้นที่สูงชัน จัดทําแนวเขตที่ดินป่าไม้ จัดสรรที่ดินทํากินให้แก่ผู้ยากไร้เพื่อให้คนอยู่ร่วมกับป่า จัดการขยะมูลฝอยและของเสียอันตราย ลดปัญหาสภาวะโลกร้อนและก๊าซเรือนกระจก แก้ไขกฎหมายด้านทรัพยากรธรรมชาติและสิ่งแวดล้อม ฯลฯ
ด้านการเกษตร ส่งเสริมเกษตรแปลงใหญ่ แจกจ่ายเมล็ดพันธุ์ เพื่อช่วยลดต้นทุน เพิ่มผลผลิต สร้างรายได้ ให้เกษตรกร ส่งเสริมเกษตรอินทรีย์และเกษตรทางเลือกตามแนวทางศาสตร์พระราชา สนับสนุนให้เกษตรกรลดการปลูกพืชเชิงเดี่ยวทําเกษตรแบบผสมผสาน และส่งเสริมการรวมกลุ่มเพื่อสร้างความเข้มแข็ง ผลักดันให้เกษตรกรเป็น Smart farmer ใช้เทคโนโลยีและนวัตกรรมในการผลิต ฯลฯ
ด้านหลักประกันสุขภาพ สนับสนุนค่าใช้จ่ายรายหัวให้กับโรงพยาบาลของรัฐเพื่อให้สอดคล้องกับจํานวนประชาชนที่เข้ารับบริการสาธารณสุขเพิ่มขึ้นอย่างต่อเนื่อง โดยในปี 2561 กองทุนหลักประกันสุขภาพแห่งชาติได้รับการจัดสรรงบประมาณ เป็นจํานวนเงิน 128,533 ลบ. เพิ่มขึ้นจากปีก่อน ๆ โดยประชาชนยังคงได้รับสิทธิเช่นเดิม และได้รับเพิ่มขึ้นอีก คือ ค่าบริการวัคซีนมะเร็งปากมดลูก ค่าบริการคัดกรองมะเร็งลําไส้ใหญ่ และค่าบริการเจ็บป่วยฉุกเฉิน เป็นต้น
ด้านการใช้สิทธิเสรีภาพตามรัฐธรรมนูญ ประชาชนและสื่อมวลชนมีสิทธิเสรีภาพตามรัฐธรรมนูญ ดํารงชีวิตได้อย่างปกติ ไม่มีการบังคับหรือจํากัดสิทธิเสรีภาพ นอกจากมีการกระทําที่ฝ่าฝืนกฎหมายจึงต้องเข้าดําเนินการ มีการเปิดช่องทางรับฟังความคิดเห็นที่หลากหลาย ผ่านศูนย์ดํารงธรรม ศูนย์รับเรื่องราวร้องทุกข์ หน่วยทหาร ฯลฯ ปรับปรุงกฎหมายและมาตรการต่าง ๆ เพื่อไม่ให้เกิดการละเมิดสิทธิมนุษยชน ฯลฯ
***********************
รัฐบาลไทย-ข่าวทำเนียบรัฐบาล-กสร. ทบทวนแผนปฏิบัติการด้านคุ้มครองแรงงานนอกระบบ ใช้ “ประชารัฐ” ลดความเหลื่อมล้ำ มุ่งยกระดับคุณภาพชีวิตแรงงานนอกระบบ
วันพฤหัสบดีที่ 30 มกราคม 2563
กสร. ทบทวนแผนปฏิบัติการด้านคุ้มครองแรงงานนอกระบบ ใช้ “ประชารัฐ” ลดความเหลื่อมล้ํา มุ่งยกระดับคุณภาพชีวิตแรงงานนอกระบบ
กสร ทบทวนแผนปฏิบัติการด้านคุ้มครองแรงงานนอกระบบ เพื่อเป็นกรอบทิศทางในการยกระดับและพัฒนาคุณภาพชีวิตแรงงานนอกระบบอย่างเป็นรูปธรรม ก้าวสู่ภาพลักษณ์ใหม่นําแนวคิด“ประชารัฐ”เป็นกลไกความร่วมมือในการแก้ไขปัญหา ลดความเหลื่อมล้ําด้านแรงงาน
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า แรงงานนอกระบบ เป็นกําลังสําคัญในการขับเคลื่อนระบบเศรษฐกิจและสังคมของประเทศ ที่มีจํานวนมากถึง 20.4 ล้านคน คิดเป็นร้อยละ 54.30 ของผู้มีงานทําทั้งประเทศ ที่ผ่านมากรมขับเคลื่อนภารกิจด้านแรงงานนอกระบบโดยการส่งเสริมการทํางานแบบบูรณาการในเชิงยุทธศาสตร์ ตั้งแต่ระดับวางแผนไปถึงการปฏิบัติการที่มุ่งพัฒนาการคุ้มครองแรงงานนอกระบบ ให้ได้รับสิทธิตามกฎหมายและเข้าถึงบริการของรัฐ โดยการกําหนดแนวทาง มาตรการ และวิธีปฏิบัติด้านการคุ้มครองแรงงานนอกระบบ ยึดหลักความเสมอภาค เท่าเทียม ไม่เลือกปฏิบัติ ซึ่งได้จัดทําแผนยุทธศาสตร์แรงงานนอกระบบ พ.ศ. 2561 – 2565 เป็นกรอบเพื่อใช้ดําเนินการมาระยะหนึ่ง และด้วยประเด็นความท้าทายทางสังคม เศรษฐกิจ และเทคโนโลยีที่เกิดขึ้นในปัจจุบัน ทําให้กรมต้องมีการทบทวนยุทธศาสตร์ และการดําเนินงานเพื่อให้มีทิศทางการบริหารจัดการที่สอดคล้องกับบริบทต่าง ๆ ที่เปลี่ยนแปลงไป
อธิบดี กสร. กล่าวต่อว่า เพื่อให้การวางแผนการคุ้มครอง ส่งเสริม และพัฒนาแรงงานนอกระบบไปสู่ภาพลักษณ์ใหม่ ก้าวสู่วิสัยทัศน์ที่ต้องการในอนาคต จึงได้เชิญผู้บริหาร คณะทํางาน เจ้าหน้าที่ผู้รับผิดชอบงานด้านการคุ้มครองแรงงานนอกระบบในส่วนกลาง ผู้แทนจากหน่วยงานราชการภายนอก หน่วยงานเอกชน เครือข่ายแรงงานนอกระบบ คณะกรรมการคุ้มครองการรับงานไปทําที่บ้าน และผู้ที่เกี่ยวข้องจํานวน 50 คน มาร่วมกันประชุมเชิงปฏิบัติการเสนอความคิดเห็น วิเคราะห์ทบทวนแผนปฏิบัติการด้านคุ้มครองแรงงานนอกระบบของกรม เพื่อนํามาปรับปรุงแก้ไขให้ครบถ้วน ครอบคลุมภารกิจด้านแรงงานนอกระบบในทุกมิติ และสามารถนําแผนสู่การปฏิบัติได้จริงอย่างมีประสิทธิภาพและเกิดประสิทธิผลอย่างเป็นรูปธรรมโดยนํากรอบแนวคิด “ประชารัฐ” มาใช้เป็นกลไกความร่วมมือจากทุกภาคส่วนเพื่อแก้ไขปัญหาในการลดความเหลื่อมล้ําการสร้างรายได้ และสร้างความเข็มแข็งทางเศรษฐกิจของประเทศต่อไป